En sag om momssnyd blev tirsdag afgjort ved retten i Aalborg. En 28-årig mand var tiltalt for at have snydt med sin "tast-selv-skat". Manden udeblev selv fra retten, men hammeren faldt alligevel. Han nu blevet dømt skyldig og skal derfor betale en bøde på 325.000 kroner. Den 28-årige mand fra Fjerritslev er tømrer og havde oprettet et anpartsselskab, hvor han til SKAT havde oplyst nogle udgifter og indtægter. Disse oplysninger stemte imidlertid ikke overens med sandheden. Ifølge anklager Phillip Pagter havde manden telefonisk kontakt med sin advokat i løbet af retssagen, og han har ikke anket afgørelsen.

Opsummering:
En 28-årig mand er blevet idømt en bøde på 325.000 for momssnyd